paragraph_text: Prvo je počeo skijati za austrijsku reprezentaciju, ali je zbog neslaganja s trenerom prešao pod zastavu Luksemburga. Svoju veliku karijeru počeo je prvim postoljem u Wengenu 1981. godine. Svoju prvu pobjedu ostvario je u švedskom Gällivareu u utrci slaloma 1983. godine. Ubrzo nakon toga pretrpio je prvu veću ozljedu, stradali su ligamenti lijevog koljena, pa je na novu pobjedu morao čekati godinu dana. U sezoni 1983./1984. nanizao je 5 slalomskih pobjeda i u ukupnom poretku za veliki kristalni globus zauzeo treće mjesto. U sljedećoj sezonio slavio je u 11 utrka, te osvojio male kristalne globuse u slalomu i veleslalomu.